fi fi fi fi fi fi fi fi fi fi fi fi fi fi fi fi fi fi fi fi fi fi ko fi fi fi fi fi fi fi fi fi fi ko fi fi fi fi fi fi da fi fi fi fi fi fi fi fi ko fi fi zh ja ja lt ja en zh ja en ko fi fi fi fi fi fi fi fi fi fi fi fi fi fi fi fi fi fi fi fi fi fi fi pt fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi es fi fi fi fi fi fi fi fi fi fi fi fi fi fi fi it et fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi eo en fi fi fi fi fi fi fi fi fi fi fi fi da fi fi pt fi fi fi fi fi es fi et fi fi fi fi ms fi fi fi en fi id fi en fi fi fi es fi id fi ru fi
Huomasin yhden uuden lukijan, tervetuloa:) Olen blogeja lukiessani törmännyt usein noihin arvontoihin, miettinyt miten noita osallistumisarpoja oikein saa. Romulyyli selvensi asiaa ja näin ollen uskaltaudun osallistumaan hänen Keijuarvontaansa. Nyt vaan jännäämään osuuko arpaonni kohdalle!
Lähettänyt Riikka klo 21.48 1 kommentti:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Lähettänyt Riikka klo 13.25 Ei kommentteja:
Tunnisteet: kankaat, lasten vaatteet, ompelu
Ostoksia: vaatetta Sohville, ja vähän Vilhollekin
Mummilla lähtee välillä vähän lapasesta toi vaatteiden ostelu. No, nyt on Sohvilla 31kpl 68-kokoisia bodeja, hupsista. Kun oon ite haalinut niitä kirppareilta, usein jo jemmaankin odottelemaan, niin nyt niitä tuli useampia sitten mummiltakin. Ja meillähän on kuivausrumpu, joten ei noita edes puoliakaan tosta tarvisi, kun vaatteet saa usein jo illaksi käyttökuntoon jos aamusta heittää pyykkiin.. Kun kuulemma alesta PITI ostaa.. No eihän siinä mitään, kiitos mummille<3
Raidalliset housut Tuttaa, velouria, pinkit luomupuuvillaa, pehmoiset on!
Keskimmäinen body ribbineulosta, kyllä joustaa, kaksi muuta luomupuuvillaa. Sukkiset Naperoa.
Ja söpöstelyhuppari Lidlistä. Ihanaa pörröistä kangasta, vuoritettu.
Tämmöisen Tutan oravabodyn Sohvi sai ystävältäni lahjaksi, tosi kiva kuosi ja värinsä puolesta sopisi mun mielestä ihan hyvin myös pojalle!
Ja saihan se poikanenkin pari paitaa, siniraidallinen pehmeää luomupuuvilla.
Lähettänyt Riikka klo 13.18 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Meille taas saapui muutamia paketteja postiluukusta, jee, niitä on aina kiva availla kun aina ei edes muista mitä on tullut osteltua.. No niitä kirppisvaatteita pilkkahintaan Fb:n kirppiksiltä, enhän miä kovin raaski uusia edes ostaa, kun hyväkuntoista löytyy käytettynäkin!
Tutan kukkabody kokoa 68, aivan ihana!
Pöllöbody ja raitapöksyt Lindexiltä. Tätä bodya meillä on ollut koossa 56, 62 ja 68, tämä on 74 ja jää jemmaan odottamaan likan kasvua. Kun kerran kiva löytyy niin pitää hamstrata montaa kokoa! Samoin housut, uutena olen ostanut koossa 62, jotka ovat lähdössä kiertoon piakkoin ja nämä ovat kokoa 74, eli jemmaan nekin. Hyväksi havaitut, kivaa kangasta.
Ja vähän raitoja, niistä meillä tykätään. Nämä 68 kokoa Kappahlista, mukavia perusbodyja.
Ja jotain aivan ihanaa myös tupsahti postiluukusta, jota olen kovasti odotellut ja hyvään hintaan sain tingittyä..:
Cupcake (nyk. Racoon, mutta tämä vielä vanhaa mallia) - välikausitakki, kokoa 74. AIVAN IHANA! Voin kuvitella jo mielessäni, kuin Sohvi tönöttää keväällä rattaissa tämä päällä, aijai<3
Lähettänyt Riikka klo 13.10 1 kommentti:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: Facebook, kirppis, lasten vaatteet, pinkki
torstai 17. tammikuuta 2013
Ja niin se äitin tytteli täytti 8.päivä 4 kuukautta! Mitä tämä neljäs kuukausi on tuonut tullessaan? Tässä pieni kooste:
-painoa reilu puoli kiloa
-opittiin kääntymään masulta selälleen, toisin päin treenaillaan vasta
-hillitön nyrkkien, nyysyjen, lelujen ja KAIKEN pureskelu ja lutsutteluvimma, lisämausteena jatkuvana norona valuva kuola
-tyttö pönkää koko ajan ja joka asennosta istumaan!
Lempilelu on tällä hetkellä kuvissakin näkyvä hymynaamahelistin. Niitäpä ei enää mistään saa, mutta onneksi meillä on Vilhon vanha. Sen kun Sohvi saa pieneen nyrkkiinsä puserrettua tiukasti, alkaa vimmattu huitominen. Eikä ihan mihin sattuu, vaan olan yli ja reiteen, niin sitä helistintä soitetaan Sohvin tyylillä!
Sohvi on elänyt koko neljän kuukauden elonsa pelkällä äitin tittilämaidolla, ja näin jatketaan edespäinkin. Soseille saatiin lupa, mutta pakottavaa tarvetta ei ole, tyttö kun nukkuu 9-10 tunnin yöunia ja painoa on tullut ihan kivasti. Terkka suositteli edelleenkin jatkamaan rintamaidolla 6kk asti, mutta kyllä me vähän alettiin jo maistelemaan soseita, ettei sitten ole lusikka ja mössö ihan vieras juttu. Joka päivä lusikallinen tai pari, pienen pieninä nökäreinä lusikan päässä ollaan nyt annettu viikon verran. Ei Sohvi mistään päärynäsoseesta kylläkään tykkää, sylkee pois minkä kerkeää, mutta lusikkaan iskee kyllä kiinni kuin haukka. Ja repii kädestä sen jossei ole tarkkana. Oman käänteensä syöttöhommeleihin vielä tekee se, että Sohvihan ei juurikaan aukoile suutaan lusikalle ja kieli on tiukasti kitalaessa kiinni. Yritä nyt sitten sinne änkeä jotain sosetta. Helppoa.
minä mitään sosetta halua..
hyi mitä siä äiti tungit mun suuhun..
isi auta, äiti kiusaa!
Lähettänyt Riikka klo 23.13 4 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Kun en enää periaatteesta "saa" syödä karkkia kuin karkkipäivisin, niin jotain hyvää pitää leipoa viikottain. Tällä kertaa valitsin, mitenkäs muuten, Kinuskikissan pehmeät suklaakeksit. Aivan mahtavan helppo ohje!
Sain myös testata tähän uutta (miehen siskolta saatua) Kenwoodin Kenmix yleiskonetta. Olin puuhannut koneella jo yhden sämpylätaikinan ja pitsataikinaa viikonloppuna, nyt oli piparitaikinan vuoro. Hyvinhän se Ken sitäkin taikinaa sekoitteli, vaikka vieläkin olen sitä mieltä että kone pitää melkoista mekkalaa. Pitsataikinaa tehdessä poikanen istui keittiössä pelaamassa Bad Piggiesiä läppärillä, kun hurautin koneen päälle. Vaikka varoitin useampaan kertaan ääniyliherkkää poikastamme, että pian hurisee ja kovaa, niin hän halusi jäädä keittiöön. Yleensä pakenee kakkuporaakin (vatkainta). Tosiaan, kun koneen sain päälle, vilkaisin poikaa, en mitään kuullut mutta aukonainen suu ja kauhistunut ilme kertoi, että nyt huudetaan kilpaa Kenin kanssa. Kone pois päältä ja Peltorit poitsun korville, Ken takaisin sotkemaan. Avot! Siinä se sitten rakenteli possuille vaunuja Peltorit korvilla Kenin huutaessa kimakasti vieressä.
Ja niihin kekseihin takaisin.. Onnistuivat hyvin, tein 2 pellillistä, yhteensä 32 keksiä. Ja olivat isoja, melkein kämmeneni kokoisia. Pehmeitä, suussa sulavia ja makoisia. Käytin valkoista ja maitosuklaata, Pandalta tietysti. Namps! Keksit taisivat mennä parempiin suihin parissa päivässä, söinköhän kuitenkin itse suurimman osan, kröhöm..
p.s. tuttavani Fb:ssä nähtyään tämän kuvan, kommentoi että katsoi ensin että nämä ovat jauhelihapihvejä :D
Lähettänyt Riikka klo 22.52 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: Kinuskikissa, leivonta, suklaa
Miä se sitten sotken aina tota valkosuklaata näihin kakkuihini:) Ei vaiskaan, tämä oli "tilauskakku" miehen sukulaiselle, anoppi maksoi ja valitsi.
Kakun teko onnistui kuten arvata saattoi eli hyvin, olen näitä juustokakkuja vääntänyt niin paljon että muistan melkein jo lemppareiden ohjeet ulkoa. Tämäkin ohje oli Kinuskikissalta, kiitos siitä taas. Ihan kun en osaisi mitään muita leivontasivustoja edes etsiskellä, tuolta löytyy niin hyviä ja selkeitä ohjeita. Tapojeni mukaan kuitenkin käytin taas 2 levyä (260g) valkosuklaata juusto-osaan, kun ohjeessa oli (muistaakseni) vain 200g.
Maistoin juusto-osaa tekovaiheessa, ja muistui heti mieleeni, että olen kuin olenkin tehnyt kakkua joskus ennenkin enkä tykännyt itse siitä. Vaikka siis olenkin melkoinen sokerisyöppö, niin tämä oli liian makea minun makuuni. Kiille päällä appelsiinimehusta antoi vähän pirteyttä ja tällä(kin) kertaa kiilteen teko onnistui täydellisesti. Ei kuplia, ei sekoittunutta juusto-osaa, täydellisen ihana kiiltävä appelsiinipinta. Herkullisen näköistä, eikös..?!
Lähettänyt Riikka klo 22.42 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: juustokakku, Kinuskikissa, leivonta
torstai 10. tammikuuta 2013
Pukki toi Vilholle kolme jumpsuitia, yhden jo ennen joulua ennakkoon. Se vaan oli ilmestynyt eteisen pöydälle, mistä ihmeestä, sitä ihmeteltiin..
Tämä ennakkolahjus oli Ellokselta hauska "krokotiili"jumppis. Haarat lököttää kivasti, puntit on melko pitkät ja taskut isot, jotta poikanen voi jemmailla kaikenlaisia tärkeitä poikien juttuja taskuihinsa. Huppu on myös kookas, melko painavakin kaksinkertaisesta collegesta. Hauskoina yksityiskohtina on hupun "piikit" ja painettu naama (silmät ja suu) sekä vetskari, joka jatkuu huppuun asti, mutta on katkaistu tehostevärisellä oranssilla nauhalla, ettei lapsi saa vedettyä huppua kokonaan kiinni. Vetskari aukeaa myös alhaalta päin ja tämä oli mieluisa oivallus Vilholle. Pääsee vessa-asioille niinkuin miehet, hih:) College on laadultaan paksua, ja haalari on näin ollen sisäoloissa aika lämmin, alle sitten vaan bokserit ja teeppari, jossei ulkoilua ole tiedossa.
Ihme kyllä sain Vilhon muutamaan kuvaan melko normaalin näköisenä!
Toinen, oikeasti pukin tuoma jumppis on me&i:lta, en voinut vastustaa magicpoksin ghost jumppista, kun sen ekan kerran näin kutsuilla. Tollainen Vilhon pitää saada! Tilasin sen kuitenkin vasta alemyynnistä, kun en aiemmin saanut aikaiseksi. Jumppis on tosi kiva, tosin meandin tyyliin aika kapeaa mitoitusta, mutta meidän pitkulalle kuitenkin ihan sopiva. Puntit ovat melko kapoiset, jumppiksessa ne mielestäni voisivat olla vähän leveämmätkin. College on myös melko ohutta. Haaruset vähän lököttää niinkuin pitääkin, ja vaikka ajattelin mittailemalla (ja ahdistamalla myyjäni hermoromahduksen partaalle pyytelemällä mittoja, joita hän joutui pyytämään Ruotsista asti, kröhöm) varmistaa koon, niin olisin voinut kuitenkin ottaa seuraavaa kokoa, Vilhon kappale on nyt 110/116 ja punteissa ei kovin montaa senttiä kuitenkaan ole enää kasvunvaraa.
Pukki toi vielä yllärinä yhden jumppiksen, H&M:n Angry Birds haalarin. Tämä on malliltaan aika samanlainen kuin meandin, eli kapeampaa sorttia kun Elloksen haalari. College on myös melko ohutta. Tämä haalari on toistaiseksi Vilhon lemppari, onhan siinä sentään änli böötsejä. Tämän kuvaamiseen asti ei Vilholla hermo riittänyt, noista meandi kuvistakin pari julkaisematonta on naama nurinpäin;)
Nyt sitten poitsu pääsee keulittelemaan uusilla jumppiksillaan, itse kun tykkää myös että ovat parhaimpia vaatteita mitä tällä hetkellä kaapista (naulakosta) löytyy! Eli toimii, näissä viihdytään!
Lähettänyt Riikka klo 22.29 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: Ellos, jumpsuit, lasten vaatteet, Meandi
Mainitsin aiemmin, kuinka maksoin kympin tahraisesta Muumi mekkosetistä Fb:n kirppiksellä. No, jonotin ihanaa pinkkiä Lindexin liivimekkosettiä koossa 74, meillä kun on samanlainen mustana kokoa 62 mutta uhkaavasti jäämässä pieneksi ja olen niin kovin ihastunut näihin liivimekkoihin. Minulle sitä tarjottiinkin 12€:lla ja hinta olisi ollut kohdallaan mutta tarjoushetkellä vallitsevan huonon taloudellisen tilanteeni takia piti kieltäytyä. Ei osteta ennenkuin on vanhaa myyty, näin olen päättänyt! No tämä myyjä sitten tarjosi seuraavalle jonossa olijalle tätä samaa settiä KYMPILLÄ. Ei ole reilua, vaikken ehkä olisi ostanut sitä siltikään rahapulassani, niin tyhmästi tehty että samantien tiputtaa seuraavalle hintaa. Sohvi niiiiiin olisi "tarvinnut" sen pinkin mekon!
Kaiholla tosiaan mietiskelin noita mekkovarastojani, jotain sieltä pitää kai pistää myyntiin mutta sen mustan liivarin kyllä säilön!
Lähettänyt Riikka klo 21.53 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: Facebook, kirppis, lasten vaatteet, Lindex, mekot, pinkki
Löysin Fb:n kirppikseltä (etsimällä etsin..) Lindexin puna-pinkkiraidallisen fleecehaalarin kokoa 74 Sohville kevääksi tai rattaisiin ensi syksyksi. Hintaa sille tuli postikuluineen 20€ ja samaan hintaan samoin tein laitoin vastaavan, mutta yksivärisen limenvihreän kokoa 56 myyntiin.
Tykkään kovasti noista puvuista, ne on kuin äippäpakkauksen kevytvanupuvut mutta nätimpiä (!). Käännettävät hihan- ja lahkeensuut on myös tosi näppärät.
Ja pitihän Sohvin kokeilla..
Lähettänyt Riikka klo 21.52 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: Facebook, kirppis, lasten vaatteet, Lindex, pinkki
Kirppislöytöjä: Muumi-mekkosetti ja pari yöpukua Sohville
Paketteja tupsahtelee postiluukusta harva se päivä, pari viikkoa, aina kun oon saanu omia myytyä Fb:n kirppiksillä. Säilyy semmoinen kiva +- talous, kun periaatteesta aina kun myyn, niin saan luvan ostaakin:)
Nyt tuli ostamani Muumi-liivimekkosetti (liivimekko ja legginsit/housut), Lindexiä, ja kaksi yöpukua, Lindexiä nekin.
Muumisetti oli kympin, mutta aikani tutkittuani leggareita en olisi itse setistä kymppiä kehdannut pyytää. Housut olivat melko haalistuneet, mikä kyllä luki kuvauksessakin mutta toisen polven kohdalla housuissa olevasta tahrasta ei mainittu mitään. Pieni pettymys sinänsä, vaikkei tahraa selvästi kirjavista housuista huomaakaan.
Yöpuvut (8€ yhteensä) sen sijaan piristivät päivää, ne olivat uudenveroiset ja hyväkuntoiset, liekö käytetty edes! Tykkään, ja varmasti Sohvikin:)
Lähettänyt Riikka klo 21.49 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: Facebook, kirppis, lasten vaatteet, Lindex, mekot
Postin tuomisia - Reiman Koordinat -haalari
Etsin pitkään Sohville kivaa välikausihaalaria nettikauppojen alemyynneistä ja Reimalta löytyi kiva: Koordinat. Tykkäsin kuosista ja kirkkaasta väristä, pinkkiä sen olla pitää:) Tilasin haalarin koossa 80, tänä keväänä sitä tuskin vielä käytetään kun on aikas reilua mitoitusta mutta syksyllä sitten saa Sohvi kokeilla polvituntumaa tai ehkäpä jo kävellen tutkia maastoa.
Meillä ei uutena Reimaa vielä ole ollutkaan joten tämä on samalla kyseisen merkin sisäänajotilaisuus:) Tykkäsin hihojen heijastinyksityiskohdista ja monista puvussa olevista heijastimista sekä Play layers neppareista, joilla väliasun (esim. fleece-haalari Gegen) saa kiinnitettyä haalariin.
Lähettänyt Riikka klo 21.35 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: lasten vaatteet, pinkki, Reima
Postin tuomisia: Ticketin Othello North -haalari
Haa, kuljetussetä toi tänään Vilhon haalarin, vihdoinkin! Tilasin sen alunperin jo ennen joulua mutta siinähän kävi tietysti niin, etten sitä kyseistä tilausta saanut menemään läpi.
Syykin selvisi: laaja maksujen varmennusongelma, joka vaivasi monin paikoin joululahjashoppailijoita.. Olisin tilannut alunperin sinisen tai ruskean Snow Baggie Northin tai Toughin ja Sohville fuksian värisen Baby Baggien, mutta kunnes joulun pyhät oli lusittu, ja katevarauksena nettikauppaan varattu, vahvistamaton maksu pyynnöstäni palautui, eihän haalareita enää tietysti ollut. Sohvi jäi ilman, tyttöväreissä babyhaalareita ei ollut enää ollenkaan koossa 86 ja taas snowbaggeja mieluisissa poikien väreissä ei myöskään enää ollut sopivia kokoja. Plaah!
Sattuman kaupalla tai hyvällä tuurilla löysin kuitenkin Vilholle Othello Northin toffeen värisillä tähdillä. Arvoin pitkän tovin kokojen 110 ja 116 välillä, poikaa mittaillen ja kokotaulukoita tuijotellen. Poika on nyt about 104cm pitkä ja käyttää 110/116 kokoisia vaatteita, joten kaiken järjen mukaan 116 menisi ensi talvena. Otin sen.
Ja niin se haalari sitten saapui. Sain päikkärit väliin jättäneen raivopään väkisin sovittamaan pukua ja vaikka selkämys ja rinnusta istuivat hyvin ja hihat olivat sopivat, niin punteissa on kasvunvaraa noin KAHDEKSI vuodeksi ja haaruset roikkuvat polvissa. Apua.. En nyt kyllä kaiken tämän vaivan jälkeen ala pukua palauttamaan mutta ei sitä tänä talvena vielä voi pitää vaikka niin haaveilinkin. Hitsivie.
Lähettänyt Riikka klo 21.10 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: lasten vaatteet, Ticket to Heaven
tiistai 8. tammikuuta 2013
Voi mahoton, mitä löysinkään! Bambeja, pinkkejä bambeja! Piti tilata kangasta Lasten taikamaasta, rakastuin niiiiin kovin tähän kankaaseen. Postaan kuvaa heti kun Sohvin olohaalari taikka mekko valmistuu. Ihanaa<3
Lähettänyt Riikka klo 15.22 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: kankaat, Lasten taikamaa, lasten vaatteet, pinkki
maanantai 7. tammikuuta 2013
Olen tilaillut intopinkeänä kankaita netistä, tarkoitus oli syksyllä ommella pipoja. En ole mikään käsityöihminen, osaan virkata pipon, kutimet ei pysy käsissä lainkaan ja ompelukoneestakin olen saanut useimmiten neulan poikki tai langan sumppuun... No otin riskin, kai sitä nyt yhden ruttupipon osaa tehdä kuka vaan!
Tilasin tosiaan kankaita. Kuin miä aina koukutun joka asiaan enkä voi aloittaa vaikkapa yhdellä projektilla?! Tarttui palasia sieltä täältä ja mielessä siinsi hienot pipot Vilholle sekä Sohville.. Mm. Kangastukusta, Lasten taikamaasta, Royalilta ja Kestovaippakaupasta tilasin paloja mitä ihanampia trikoita.
Sain kuin sainkin aikaiseksi muutamia pipoja, jollekin pallopäille varmaan, eli taidonpuute nosti päätään taas mun kunnianhimoisissa projekteissani. Enkö tosiaan osaa tehdä edes yhtä kunnollista hiton pipoa?? En ilmeisesti.
Kunnes löysin Ottobre lehtien ihmeelliseen maailmaan ja päätin kokeilla tehdä PAITAA Sohville. Kaavojen teko, leikkaus.. Onnistui jotenkuten, ei montaa senttiä helma ollut pidempi toiselta puolen. Ompelu, no saumojen ompelu onnistui, niiden jotka ei ulospäin näy, helman saumasta tuli hiukan vinkkura. Malttia, eihän sitä tarvi kaasu pohjassa suristaa:)
Tuli siitä ihan kelpo paita noin niinkun ensimmäiseksi. Kangas on ihana Nosh Organicsin kissa-kangas ja kaava jostain Ottobren lehdestä, perusmallinen vauvan paita.
Ihan kiva siitä tuli. Harmi vaan että Sohvi ehti venähtäneen ompeluprojektin takia kasvaa liian isoksi ja paita ei enää hälle mahdu (kokoa 62). :D
Nyt näen sieluni silmin ne lukuisat velour- ja froteehousut, ja trikoopaidat, joita Vilholle ompelen sekä leggarit, mekot ja tunikat Sohville. Niin varmaan, mutta yrittänyttä ei laiteta ja meinasin pyytää ukolta 2h viikottaista ompeluaikaa (ts. vie lapset ja mee äitilles vähäks aikaa), sainhan "lainaan" tätiltäni tulenuuden saumurinkin joulunpyhinä.
Lähettänyt Riikka klo 18.14 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: kankaat, lasten vaatteet, Nosh Organics, ompelu, Ottobre
Sain joulukuussa erään FB-ryhmän kautta Liberon kestokoodeja Liberokerhon pistekauppaan. Kyllähän niitä jonkun tovin näppäili, etenkin kun käytän nettiä yleensä puhelimellani, imettäessä kävisi aika pitkäksi muuten. Tilasin pisteillä tietty "kalleimman" kaupasta löytyvän aarteen: eläinjunan.
Odottelin useamman viikon ja tänään se sitten saapui! Sohvi tykkäsi, etenkin junassa matkustajana oleva lehmä (helistin) tarttui pieneen nyrkkiin näppärästi ja pysyi matkassakin tovin nuoleskeltavana. Jes, hyvä hankinta ja Sohvi kiittää!
Lähettänyt Riikka klo 17.53 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
lauantai 5. tammikuuta 2013
Muualla asuva tätini oli paikkakunnalla viettämässä joulua ja vuodenvaihdetta ja halusi äidin puoleni pienen lähisuvun välipäiväkahveille. Lupasin sitten tehdä kekkereille juustokakun ja Kinuskikissan ohjeista löytyikin makoisan oloinen valkosuklaa-glögi juustokakku.
Ohjetta en ala tässä lörpöttämään, sen voi kurkata suoraan tästä. Poikkeuksena ohjeeseen, käytin 2 Pandan levyä valkosuklaata ja kiilteeseen mustikkaglögiä.
Mehukiille multa ei yleensä ole onnistunut, mutta nyt päätin onnistua. Viimeksi se taisi valua irtopohjavuokan pohjan välistä jo kaataessa suoraan pöydälle ja edellisellä kerralla vasta jääkaappiin. Bravo! Usein olen myös kaatanut kiillettä liian lämpöisenä ja/tai liian vauhdilla, jolloin valkoinen osa on "kuplinut" kiilteen pinnalle sieltä täältä. Ei kovin kaunista.. Nyt maltoin odottaa kiilteen jäähtymistä ja jäähdytin sitä jopa hetken jääkaapissa ja sen jälkeen kaadoin sen lusikan kautta hitahisesti kakun päälle. Vuokassa oli pohjalla leivinpaperi ja reunalla muovit. Kakkuosa oli myös hyytynyt pari tuntia jääkaapissa ennen kiilteen lisäystä. Ja avot, se onnistui! Kyttäsin kylläkin vielä puolisen tuntia  jääkaapin oven rakosessa vähän väliä, ettei mitään valu mistään.
Aioin kunnianhimoisesti tehdä myös ristikkokoristeen kakun päälle, en vielä ekakertalaisena kuitenkaan taitettuna. Ja valkosuklaasta! Käytin Pandaa. Onnistuihan sekin, ihme kyllä. Pursotin leivinpaperin päällä pyöreälle, minigripistä leikatulle kakun kokoiselle muoville, mutta sen muovin siirtäminen jääkaappiin oli hankalaa. Suklaa ei myöskään ohuimmista kohdista lähtenyt muovista irti, saatoin kyllä kokeilla liian pian ristikon siirtoa kakun päälle, jospa suklaa ei ollut jähmettynytkään vielä kunnolla. Anyways, ensi kerralla kokeilen leivinpaperilla enkä muovilla.
Kakku oli hitsin hyvää, kiitos Kinuskikissan mahtiohjeiden! Ja mun taitoihin  nähden se myös onnistui täydellisesti, sukulaisetkin tykkäsi:)
Lähettänyt Riikka klo 12.40 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: juustokakku, Kinuskikissa, leivonta
Päätin sitten jatkaa joskus aloittamaani "Viuhuu ja paukkuu" blogia, jossa kirjoittelin silloin vuosikkaasta Vilhostamme. Eihän sitä blogia tietty enää ollut, olen sen sitten kai joskus poistanut, höh. Mutta äkkiäkös tekaisin uuden!
Vilhon lempparilevyltä löysin nimen "Karkkikonetusta", poitsu kun on kuunnellut kuukauden päivät "Liikkuva laulureppu" -levyä, äitin ja isin i l o k s i . . . Sieltä löytyy karkkikone -biisi, jossa lauletaan hassusta koneesta, joka suoltaa hajuja, makuja, ääniä ja mikä parasta: karkkia! No, mun mielestä tää meidän perhe on jotenkinpäin kuin hassu kone, toimii millon mitenkin ja jakelee ihmeellisiä asioita ympärilleen.
Halusin alkaa kirjoittelemaan minun arjesta, sellaisenaan. Ja nyt kun se on vähän hektisempää vauvan, uhmiksen ja kotona möllöttävän ukon kanssa. Paljon en kotoonta mihinkään liiku lähikauppoja ja mummolaa lukuunottamatta mut kummasti sitä saa ajan kulumaan näinkin. Touhua riittää..!
Lähettänyt Riikka klo 12.12 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Voimanpattipoika Vilhon (02/2009) ja silkkipäisen Sohvin (09/2012) äiti, jonka perheeseen kuuluu myös vauvankakkaa pelkäävä lorvijamiäs. Koukussa fb-kirppiksiin, nätteihin lastenvaatteisiin ja monenmoisiin tv-ohjelmiin. Harrastelee satunnaisesti ompeluksia ja leivontaa, ja sun muuta nypertelyä.
Ostoksia: vaatetta Sohville, ja vähän Vilhollekin
Kirppislöytöjä: Sohville taas vaatetta
Kirppislöytöjä: Muumi-mekkosetti ja pari yöpukua S...
Postin tuomisia - Reiman Koordinat -haalari
Postin tuomisia: Ticketin Othello North -haalari
arvonta askartelu atooppinen Buzzador Ciraf Confetti Ellos Facebook ihottuma IPhone 5 jumpsuit juustokakku kankaat Kinuskikissa kirppis kortit lapset Lasten parhaat kirjat Lasten taikamaa lasten vaatteet leivonta lelut Libero Lindex Meandi mekot Next Nosh Organics ompelu Ottobre pinkki POMPdeLUX Reima Romulyyli satukirjasto Selia suklaa Ticket to Heaven Villervalla
Uraäiti kotiäitinä ja mitä sen jälkeen?
We make a real family !
Usko, toivo ja Pakkaus
Ethän kopioi kuviani ilman lupaa!. Teema: Mieletön malli. Sisällön tarjoaa Blogger.